# PÁLYÁZATI FELHÍVÁS

**Szombathely Megyei Jogú Város Önkormányzata Közgyűlése**

a közalkalmazottak jogállásról szóló 1992. évi XXXIII. törvény 20/A. § alapján

pályázatot hirdet

**AZ AGORA SZOMBATHELYI KULTURÁLIS KÖZPONT**

**IGAZGATÓ (magasabb vezető)**

beosztás betöltésére.

**A közalkalmazotti jogviszony időtartama:**

Határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

Határozott időre (5 év): 2018.01.01.-2022.12.31.

**A munkavégzés helye:**

Vas megye, 9700 Szombathely, Március 15. tér 5.

**A beosztáshoz tartozó, illetve a vezetői megbízással járó lényeges feladatok:**

Magasabb vezetői beosztáshoz tartozó feladatok:

* a korszerű, magas színvonalú, a jogszabályi előírásoknak megfelelő szakmai munka biztosítása az intézményben;
* munkáltatói jogkör gyakorlása az intézmény dolgozói felett;
* az intézmény képviselete az állami, társadalmi, gazdasági és civil szervezetek előtt;
* önálló, személyes felelősséggel járó döntések meghozatala az intézményt érintő ügyekben;
* nemzetközi szakmai kapcsolatok kialakítása, ápolása;
* magasabb vezetői feladatok ellátása;
* a feladatellátáshoz szükséges személyi-tárgyi feltételek biztosításáról való gondoskodás.

Beosztotti munkakör: az AGORA Szombathelyi Kulturális Központ feladatkörével összefüggő feladatok ellátása.

**Jogállás, Illetmény és juttatások:**

A jogállásra, az illetmény megállapítására és a juttatásokra a közalkalmazottak jogállásról szóló 1992. évi XXXIII. törvény, valamint a végrehajtásáról rendelkező, a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Korm. rendelet rendelkezései az irányadóak.

Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazott munkakörbe kinevezhető.

**Pályázati feltételek:**

* magyar állampolgárság;
* büntetlen előélet; a pályázó nem áll a Kjt. 20. § (2) bekezdés d) pontjában meghatározottak miatti büntetőeljárás hatálya alatt;
* cselekvőképesség;
* felsőfokú közművelődési végzettség és szakképzettség vagy nem szakirányú egyetemi végzettség és felsőfokú szakirányú munkaköri szakvizsga;
* legalább 3 éves vezetői gyakorlat;
* legalább 5 éves, közművelődési végzettségének és szakképzettségének vagy a felsőfokú szakirányú munkaköri szakvizsgájának megfelelő feladatkörben szerzett szakmai gyakorlat;
* kiemelkedő közművelődési tevékenység;
* a három hónapos próbaidő kikötésének vállalása (amennyiben a pályázó részére próbaidő kikötése kötelező);
* vagyonnyilatkozat-tételi eljárás lefolytatása;
* akkreditált, államháztartási és vezetési ismereteket nyújtó tanfolyam elvégzésének vállalása a megbízást követő két éven belül, amennyiben a pályázó ennek elvégzését igazoló okirattal nem rendelkezik.

**A pályázat elbírálásánál előnyt jelent:** nyugati nyelv ismerete

**Elvárt kompetenciák:**

* önálló, gyors, precíz munkavégzési képesség; nagyfokú terhelhetőség; kiváló kommunikációs és problémamegoldó készség.

**A pályázat részeként benyújtandó iratok, igazolások:**

* részletes szakmai önéletrajz;
* az álláshely betöltéséhez szükséges végzettség, szakképzettség meglétét, továbbá, amennyiben nyelvvizsgával rendelkezik az idegennyelv-tudást igazoló okmány(ok) másolata;
* akkreditált, államháztartási és vezetési ismereteket nyújtó tanfolyam elvégzését igazoló dokumentum, amennyiben azzal a pályázó rendelkezik;
* a pályázó eddigi szakmai munkájának bemutatása;
* az intézmény irányítására, működtetésére vonatkozó vezetői program;
* 90 napnál nem régebbi hatósági erkölcsi bizonyítvány a büntetlen előélet, valamint annak igazolására, hogy a pályázó a Kjt. 20. § (2) bekezdés d) pontjában foglalt büntetőeljárások hatálya alatt nem áll, továbbá annak igazolására, hogy a pályázó nem áll foglalkozástól eltiltás hatálya alatt,
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul;
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja;
* a pályázó nyilatkozata arról, hogy amennyiben próbaidő kikötése kötelező, úgy 3 hónapos próbaidő kikötését vállalja;
* a pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását;
* legalább 3 éves azonos vagy hasonló területen szerzett vezetői tapasztalat igazolása

**A munkakör betölthetőségének időpontja:**

A munkakör legkorábban 2018. január 1. napjával tölthető be.

**A pályázat benyújtásának határideje:**

A Közszolgálati Állásportál internetes oldalán (<https://kozigallas.gov.hu>) történő közzétételtől számított 30 nap (2017. augusztus 31. napja), postai úton való benyújtás esetén is.

A pályázati kiírással kapcsolatosan további információt az Egészségügyi és Közszolgálati Osztály Egészségügyi, Kulturális és Koordinációs Irodája nyújt, a 94/520-133-as telefonszámon.

**A pályázat benyújtásának módja:**

* Postai úton: Szombathely Megyei Jogú Város Önkormányzata Közgyűlésének címezve a 9700 Szombathely, Kossuth Lajos utca 1-3. (Szombathely Megyei Jogú Város Polgármesteri Hivatala) címre történő megküldésével. Kérjük a borítékon feltüntetni a munkakör megnevezését: AGORA Szombathelyi Kulturális Központ igazgató beosztás betöltésére vonatkozó pályázat.
* Személyesen: az Egészségügyi és Közszolgálati Osztály Egészségügyi, Kulturális és Koordinációs Irodája részére (9700 Szombathely, Kossuth Lajos utca 1-3. I. emelet 114. számú iroda)

**A pályázati eljárás, a pályázat elbírálásának módja, rendje, határideje:**

A pályázat elbírálására a 150/1992. (XI.20.) Korm. rendelet előírásai az irányadók.

A pályázatokról Szombathely Megyei Jogú Város Közgyűlése, mint a kinevezési és megbízási jogkör gyakorlója - a Jogi és Társadalmi Kapcsolatok Bizottsága szakmai véleményének mérlegelését követően - dönt a pályázat benyújtási határidejének lejártát követő első ülésén.

A pályázók a bizottsági meghallgatás időpontjáról a Bizottság ülését megelőző 5 nappal írásban értesítést kapnak. A pályázat eredményéről a pályázók a meghallgatást követő 3 munkanapon belül írásban értesülnek. A kiíró a pályázat eredménytelenné nyilvánításának jogát fenntartja.

**Megjegyzés:**

A pályázat kiírója felhívja a Tisztelt pályázók figyelmét, hogy a pályázat beérkezésének határideje a postai úton való beérkezésre és a személyesen történő benyújtásra is egyaránt irányadó.

**A pályázati felhívás közzétételének helye és ideje:**

* https://kozigallas.gov.hu (2017.08.01.)
* Szombathely Megyei Jogú Város honlapja ([www.szombathely.hu](http://www.szombathely.hu/), 2017.08.01.)
* Szombathely Megyei Jogú Város hetilapja (Savaria Fórum, 2017.08.01. napját követő első lapszám)
* Szombathely Megyei Jogú Város Polgármesteri Hivatala hirdetőtáblája (2017.08.01.)

**Szombathely, 2017. június „ ”**

**/: Dr. Puskás Tivadar :/**

**polgármester**